Everybody Dies

"Everybody Dies" (בעברית: "כולם מתים") הוא שיר שהוקלט על ידי הזמרת-יוצרת האמריקאית בילי אייליש. השיר יצא לאור ב-30 ביולי 2021, על ידי חברות התקליטים דארק-רום ואינטרסקופ, כרצועה מתוך האלבום, Happier Than Ever. השיר נכתב על ידי אייליש, יחד עם אחיה, פיניאס או'קונל, שגם הפיק את השיר. "Everybody Dies" היא הרצועה האחת עשרה מתוך אלבומה השני של אייליש, Happier Than Ever. ב-30 ביולי 2021, יום יציאת האלבום, עלה קליפ המילים הרשמי לשיר בערוץ היוטיוב של אייליש. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-57 מיליון השמעות. השיר זכה לביקורות חיוביות ולשבחים רבים מצד המבקרים. אלכס מקלוי מהעיתון המקוון "The A.V. Club" ציין לחיוב את השיר, יחד עם "Goldwing", רצועה אחרת מתוך האלבום, וכתב: "כל כך הרבה מתרחש בין הרצועות 'Goldwing' ו-'Everybody Dies', המזכירות שירים של רדיוהד מהשנים האחרונות, תופים אלקטרוניים שבירים וסינת'ים שלוקחים את קולה של אייליש לכיוונים חדשים". עם זאת, מקלוי ציין באופן שלילי את רצף חלק מהרצועות באלבום, המתחיל בשיר, וכאשר לאחריו מגיעים הסינגלים "Your Power" ו-"NDA": "לפעמים זה עניין של רצף לא מוצלח. שלושת השירים הללו חזקים, אבל כאשר הם באים בזה אחר זה, הם מרגישים צורמים, כאילו שאייליש ואחיה פשוט לא יכלו להשאיר חלק מהחומרים האיכותיים בסטודיו". קיטי אמפייר מהאובזרבר כתבה על השיר: "'Everybody Dies' היא רצועה בוגרת מאוד על מוות, שבה אייליש תוהה איך אנשים היה רוצים להישמר קריוגנית אם כל אהוביהם היה מתים בסופו של דבר". במגזין NME נכתב על השיר כי הוא "פופ מציאותי וסוער, ובעודו מתגבר, קולה של אייליש נשבר לסדק, והיא שרה בכעס: ”We tell each other lies” (בעברית: "אנחנו מספרים אחד לשני שקרים")". ג'ון אמן מ-"PopMatters" שיבח את השיר וכתב כי הוא "ממחיש את היכולות הווקאליות של אייליש בצורה הטובה ביותר". בכתבה לאתר וואלה, זכה השיר לביקורת חיובית, ואף נכתב כי אייליש "מצליחה להגיע למנעדי שירה מרשימים". בבילבורד, דורג השיר במקום ה-12 בדירוג 16 השירים מתוך האלבום, ונכתב כי "רצועה זו משקף את צעדיה הראשונים של אייליש לכתיבה על נושאים רחבים ומורכבים יותר". על אף הביקורות החיוביות, ג'ייסון פריידמן ממגזין "Paste" הרגיש כי השיר אינו גמור מבחינה אינסטרומנטלית, וכתב כי ההפקה "יפה, אך אינה מתובלת". גם ג'ון מרפי מהמגזין הלונדוני "musicOMH" ציין כי הרצועה מרגישה "לא מפותחת". קווין מורלנד מפיצ'פורק סברה כי "האחיזה הקודרת של 'Everybody Dies' באקזיסטנציאליזם כמעט ולא מותירה רושם". האריסון ברוקלהרסט מ-"The Tab" דירג את השיר במקום ה-36 מתוך 47 שיריה של אייליש, וכתב כי השיר הוא "רצועת אלבום בינונית שלא עושה שום דבר רע, אבל מתעסקת קצת יותר מדי בנושאים הקיומיים שלה". בילי אייליש – שירה, כתיבה, הפקה קולית פיניאס או'קונל – כתיבה, הפקה, הנדסה, בס, הנדסת תופים, סינתיסייזר, מלוטרון, פנדר רודס, עיבוד ווקאלי דייוויד קוץ' – הנדסת מאסטרינג רוב קינלסקי – הנדסת מיקס "Billie Eilish – Everybody Dies". Genius (באנגלית). נבדק ב-2021-10-24. Happier Than Ever, נבדק ב-2021-10-24 Billie Eilish - Everybody Dies (Official Lyric Video), סרטון באתר יוטיוב (אורך: 3:26) McLevy, Alex (4 באוגוסט 2021). "Happier Than Ever is mostly a great Billie Eilish album". The A.V. Club (באנגלית). נבדק ב-2021-10-22. {{cite web}}: (עזרה)תחזוקה - ציטוט: url-status (link) Empire, Kitty (31 ביולי 2021). "Billie Eilish: Happier Than Ever review – wiser and wilder". האובזרבר (באנגלית). נבדק ב-2021-10-23. {{cite web}}: (עזרה)תחזוקה - ציטוט: url-status (link) Hunt, El (30 ביולי 2021). "Billie Eilish – 'Happier Than Ever' review: an artist secures her status as a generational great". NME (באנגלית). נבדק ב-2021-10-22. {{cite web}}: (עזרה)תחזוקה - ציטוט: url-status (link) Hunt, El (2 באוגוסט 2021). "BILLIE EILISH'S 'HAPPIER THAN EVER' SPORTS DOWNTEMPO AMBIENCE AND REFLECTIONS ON FAME". PopMatters (באנגלית). נבדק ב-2021-10-24. {{cite web}}: (עזרה)תחזוקה - ציטוט: url-status (link) אבי גולדברגר‏, בילי אייליש אהובה ומוערכת, אז למה היא כל כך מתאמצת להוכיח שהיא "אמיתית"?, באתר וואלה, 6 באוגוסט 2021 "Every Song Ranked on Billie Eilish's 'Happier Than Ever': Critic's List". בילבורד. נבדק ב-24 באוקטובר 2021. {{cite web}}: (עזרה) Friedman, Jason (2 באוגוסט 2021). "Billie Eilish Confronts Her Intense Rise to Stardom with Self-Compassion on Happier Than Ever". Paste (באנגלית). נבדק ב-2021-10-22. {{cite web}}: (עזרה)תחזוקה - ציטוט: url-status (link) Murphy, John (31 ביולי 2021). "Billie Eilish – Happier Than Ever". musicOMH (באנגלית). נבדק ב-2021-10-23. {{cite web}}: (עזרה)תחזוקה - ציטוט: url-status (link) Moreland, Quinn (2 באוגוסט 2021). "Billie Eilish - Happier Than Ever". פיצ'פורק (באנגלית). נבדק ב-2021-10-23. {{cite web}}: (עזרה)תחזוקה - ציטוט: url-status (link) Brocklehurst, Harrison. "The definitive ranking of every Billie Eilish song, from worst to best". The Tab. נבדק ב-11 בספטמבר 2021. {{cite web}}: (עזרה) "Every Billie Eilish Song Ever, Ranked". MTV Australia. נבדק ב-11 בספטמבר 2021. {{cite web}}: (עזרה) Happier Than Ever by Billie Eilish (באנגלית אמריקאית), נבדק ב-2021-08-03